превоз под покритието на карнет ТИРЧлен 151. За временния внос на пътно превозно средство, състав от превозни средства или контейнер, използвани за превоз на стоки под карнет ТИР, не се изискват никакви специални митнически документи. За пътното превозно средство, състава от превозни средства или контейнера не се изисква никаква гаранция.2. Разпоредбите на параграф 1 от настоящия член не могат да възпрепятстват дадена договаряща страна да изисква в получаващото митническо учреждение да бъдат изпълнени формалностите, предвидени в националната ѝ нормативна уредба, за да се гарантира, че след завършване на операцията ТИР пътното превозно средство, състава от превозни средства или контейнерът ще бъдат реекспортирани.Член 16Когато се извършва операция ТИР с пътно превозно средство или със състава от превозни средства, отпред на същото се поставя правоъгълна табела с надпис "ТИР" и с характеристики, посочени в приложение 5 към настоящата конвенция, като същата табела се поставя и отзад на пътното превозно средство или на състава от превозни средства. Тези табели се поставят така че да се виждат добре, и да могат да се демонтират.Член 171. За всяко пътно превозно средство или за всеки контейнер се издава само един карнет ТИР. Същевременно, възможно е да се издаде единен карнет ТИР за състав от превозни средства или за няколко контейнера, натоварени върху едно и също пътно превозно средство или върху състав от превозни средства. В такъв случай манифестът на стоките от карнета ТИР трябва да излага поотделно съдържанието на всяко превозно средство, представляващо част от състав от превозни средства, или на всеки контейнер.2. Карнетът ТИР е валиден само за едно пътуване. Той съдържа най-малко толкова подлежащи на откъсване волети за приемане за оформяне и за приключване, колкото са необходими за въпросния превоз.Член 18Дадена операция ТИР може да включва няколко отправни митнически учреждения и получаващи митнически учреждения, но, освен ако не е разрешено друго от заинтересуваната договаряща страна или заинтересуваните договарящи страни:а) отправните митнически учреждения трябва да се намират в една страна;б) получаващите митнически учреждения не могат да се намират в повече от две страни;в) общият брой на отправните и получаващи митнически учреждения не може да надхвърля четири.Член 19Стоките и пътното превозно средство, съставът от превозни средства или контейнерът следва да бъдат представени заедно с карнета ТИР в отправното митническо учреждение. Митническите власти от страната на тръгването взимат необходимите мерки, за да се уверят в точността на манифеста на стоките и за да поставят митническите пломби, или за да контролират митническите пломби, поставени под отговорността на въпросните митнически власти от надлежно оправомощени лица.Член 20По отношение на пътуването на територията на тяхната страна митническите власти могат да определят срок и да изискат пътното превозно средство, съставът от превозни средства или контейнерът да следват определен маршрут.Член 21Във всяко транзитно митническо учреждение, както и в получаващите митнически учреждения, пътното превозно средство, съставът от превозни средства или контейнерът се представят за контрол пред митническите власти заедно с товара и съответстващия карнет ТИР.Член 221. Като общо правило и освен в случаите, когато извършват проверка на стоките в съответствие с член 5, параграф 2, митническите власти от транзитните митнически учреждения на всяка от